বাংলাদেশের ঔষধ শিল্প
ওষুধ প্রশাসন অধিদফতরের তথ্যানুযায়ী, সর্বমোট ২৬৯টি এ্যালোপ্যাথিক ওষুধ প্রস্ততকারী বেসরকারী প্রতিষ্ঠান বিভিন্ন নামে বছরে ২৪ হাজার রকমের ১২ হাজার ৫৬৫ কোটি টাকার ওষুধ ও ওষুধের কাঁচামাল উৎপাদন করে। সরকার অনুমোদিত বিদেশ থেকে প্রযুক্তি ও কাঁচামাল এনে উত্পাদন ও বাজারজাতকৃত জেনেরিক ওষুধের (অ্যালোপ্যাথিক, ইউনানি, আয়ুর্বেদিক ও হোমিওপ্যাথিক) সংখ্যা এক হাজার ২০০টি। প্রায় ২৫ হাজার নাম (ব্র্যান্ড) নাম ব্যবহার করে এসব ওষুধ প্রস্তুত করছে প্রায় ৯০০টি দেশীয় প্রতিষ্ঠান।
জেনারেল ফার্মা
জেনারেল ফার্মাসিউটিক্যালস লিমিটেড (GPL)৫ই এপ্রিল, ১৯৮৪-এ প্রাইভেট লিমিটেড কোম্পানি হিসেবে অর্ন্তভুক্ত হয়। ড.মমিনুল হক, ব্যাবস্থাপনা পরিচালক, ড.গাজী নুরুন নবী ছিলেন পরিচালক। ছোটকাল থেকেই তারা সহপাঠী ও বন্ধু ছিলেন। ১৯৮৭-এ ৭ ধরনের পণ্য ও সামান্য জনশক্তি নিয়েই উৎপাদন যাত্রা শুরু করে। এখন সেখানে ৩০০০ জন কর্মক্ষেত্রে নিয়োজিত এদের মধ্যে ২০০০ জন বিক্রয় ও বাজারজাতকরণে নিয়োজিত। বর্তমানে বাংলাদেশের প্রায় সকল অঞ্চলেই এ প্রতিষ্ঠানটির উৎপাদিত পণ্য সরবরাহ হয়।